* **PREBERITE**:

V tem šolskem letu smo spoznali nekaj »praznikov«. Se spomniš, katere? **Otrok naj ponovi praznike**, nekoliko se pogovorite o njih.

* jeseni: **dan spomina na mrtve** (na grobove gremo prižgat svečke in se spomnimo ljudi, ki so že odšli s tega sveta)
* pozimi: obiskali so nas **trije dobri možje** – Miklavž, Božiček in Dedek Mraz – praznujemo **božič in novo leto**
* pomladi: **materinski dan** (mamicam se zahvalimo za to, da skrbijo za nas in nas imajo rade)

Kmalu (v nedeljo) bomo praznovali **VELIKO NOČ**. To je krščanski praznik.

Dan pred tem nekatere družine nesejo v cerkvico k žegnju velikonočne dobrote. Dajo jih v košarico. Župnik potem to blagoslovi, mi nesemo domov in pojemo. Letos tega ne bomo mogli narediti, ker moramo biti doma.

* Mmm, že iz slike omamno diši. **Oglej si sliko in povej, kaj vse se je za veliko noč.**



* **Si našel na sliki tudi jajca? Kakšna pa so – so navadne barve ali so kaj drugačna?** Ja, pobarvana so. Kot ta, ki jih vidiš spodaj.

 

Imenujejo se **PIRHI**. Poslikamo jih lahko kakor koli želimo.



Na zgornji sliki pa vidiš **BELOKRANJSKE** **PISANICE**. Takšne delajo samo v naših krajih.

* V zvezek za SPO **napišite** **naslov** **PRAZNUJEMO VELIKO NOČ**. Pod naslov lahko nalepite fotografije (če imate tiskalnik).
* **Otrok naj v zvezek nariše velikonočni pirh** – kakršen koli. Naj bo pisan, zanimiv.

Veliko ustvarjalnega navdiha želim! ☺